12. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ   ΤΑΞΗΣ Αριθ. 74 Φ.20/1 της 9/19 Μαρτ. 1973  (ΦΕΚ Β΄ 344)  Περί των καθηκόντων και αρμοδιοτήτων του επιστήμονος χημικού αξιωματικού παρά τοις εργαστηρίοις της Δ.Ε.Υ. Έχοντες υπ’ όψιν: Τας διατάξεις του άρθρ. 1 κ.επ. του Β.Δ/τος της 12/21 Αυγ. 1948 «περί εργαστηρίων εγκληματολογικής εμπειροτεχνίας εν τη Διευθύνσει Εγκληματολογικών Υπηρεσιών», του άρθρ. 2 παρ. 3 του Α.Ν. 946/1949, κυρωθέντος δια Ν.Δ. 1100/1949 και των άρθρ. 3 παρ. 2, 6 παρ. 1 και 12 παρ. 2 του Ν.Δ. 1273/1972, καθώς και την υπ’ αριθ. πρωτ. 73 Φ 20/1 από 6.3.1973 πρότασιν του Διευθυντού της Διευθύνσεως Εγκληματολογικών Υπηρεσιών αποφασίζομεν: 1.Ο παρά τοις εργαστηρίοις της Διευθύνσεως Εγκληματολογικών Υπηρεσιών επιστημόνων χημικός αξιωματικός έχει καθήκοντα και αρμοδιότητα όπως προς εξιχνίασιν τελουμένων εγκληματών ενεργή χημικάς εξετάσεις, ανιχνεύσεις και συγκρίσεις : α) αίματος, σπέρματος, κηλίδων αίματος ή σπέρματος, τριχών, ονύχων, ιδρώτος, σιέλου, ως και βιολογικών υγρών και λοιπών εκ του ανθρωπίνου σώματος στοιχείων, β) υάλου, χρώματος, χώματος και λοιπών ιχνών ή στοιχείων φυτικής ή ορυκτής προελεύσεως, γ) υφασμάτων, υφαντικών υλών και σχοινίων, δ)ναρκωτικών, υπνωτικών και ψυχοτρόπων φαρμάκων, ε) χάρτου, μελάνης, λοιπών μέσων γραφής, χειρογράφων δακτυλογραφημένων, πολυγραφημένων ή εντύπων κειμένων, ς) χαρτονομισμάτων, τραπεζογραμματίων, ομολογιών, μετοχών και λοιπών τίτλων ή αξιών, ως και μεταλλικών νομισμάτων, ζ) εκρηκτικών και εμπρηστικών υλών, η) ιχνών εκ πυροβόλων όπλων, καλύκων, βλημάτων και πυρίτιδος και θ)λοιπών εν γένει ιχνών, πειστηρίων και αντικειμένων δυνάμενων να εξετασθώσι κατά τους κανόνας της εγκληματολογικής χημείας εν τοις ως άνω εργαστηρίοις. Η παρούσα δημοσιευθήτω δια της Εφημερίδος της Κυβερνήσεως.   